*Proiect*

**GUVERNUL REPUBLICII MOLDOVA**

HOTĂRÂRE nr.\_\_\_\_\_\_

din \_\_\_\_\_\_\_\_\_\_\_\_2023

mun. Chişinău

**cu privire la modificarea Hotărârii Guvernului nr.1552/2002 pentru aprobarea Normelor financiare pentru activitatea sportivă**

**--------------------------------------------------------------------**

În temeiul art.30 din Legea nr.330/1999 cu privire la cultura fizică şi sport (Monitorul Oficial al Republicii Moldova, 1999, nr.83-86, art.399), cu modificările ulterioare și în scopul reglementării finanțării activităților sportive în cadrul campionatelor internaționale desfășurate pe teritoriul Republicii Moldova conform noilor realități sociale, Guvernul HOTĂRĂŞTE:

**1.** Hotărârea Guvernului nr.1552/2002 pentru aprobarea Normelor financiare pentru activitatea sportivă, cu modificările ulterioare se modifică după cum urmează:

1) În hotărâre, la punctul 2 textul „Ministerul Educației, Culturii și Cercetării”

se substituie cu cuvintele ,,Ministerul Educației și Cercetării”;

2) Anexa nr.1 la hotărâre, se completează cu pct.281 cu următorul cuprins:

,,**281**. Cheltuielile pentru desfășurarea competițiilor sportive internaționale organizate pe teritoriul Republicii Moldova se stabilesc conform costurilor reale estimate, dar nu mai mari decât cuantumul stabilit în Regulamentul de organizare a competiției sportive ale federațiilor sportive internaționale, și se aprobă de către organul central de specialitate în domeniul culturii fizice și sportului, în limita mijloacelor bugetare alocate.”

**2.** Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Dorin RECEAN**

Contrasemnează:

**Ministrul Educației și Cercetării Anatolie Topală**

**Ministerul Finanțelor Veronica Sirețeanu**